paragraph_text: Mnogi obožavatelji smatraju ovu skladbu kao uvod u suitu Alcoholics Anonymous, iako skladba sama nije dio suite. To je ujedno i prva skladba za koju je tekst sam napisao Mike Portnoy, koji će u narednim godinama postati, uz Petruccija, glavni tekstopisac sastava. Prije albuma Awake Portnoy je jedino napisao strofu u skladbi "Take the Time" što je do tada bio njegov jedini doprinos lirici Dream Theatera.